Решение на Общия съд от 23 септември 2020 г. — ZL/EUIPO
(Дело T-596/18)1
(Публична служба — Наемане на работа — Обявление за конкурс — Решение името на жалбоподателя да не бъде включено в списъка с резерви от конкурса — Задължение за мотивиране — Отхвърляне на искането за достъп до въпросите с няколко възможни отговора в тестовете за достъп — Поверителност на работата на комисията)
Език на производството: английски
Страни
Жалбоподател: ZL (представител : H. Tettenborn, адвокат)
Ответник: Служба на Европейския съюз за интелектуална собственост (представители : A. Lukošiūtė и K. Tóth, подпомагани от B. Wägenbaur, адвокат)
Предмет
Искане на основание член 270 ДФЕС за отмяна, първо, на решението на конкурсната комисия по конкурс EUIPO/AD/01/17 — Администратори (AD 6) в областта на интелектуалната собственост от 7 март 2018 г., с което е отхвърлено искането на жалбоподателя за преразглеждане на решението на същата конкурсна комисия от 1 декември 2017 г. да не включи името му в списъка с резерви, съставен с оглед на наемането на работа на администратори от EUIPO, и второ, на решението на EUIPO от 27 юни 2018 г., с което се отхвърлят подадените от него жалби по административен ред
Диспозитив
Отхвърля жалбата.
Осъжда ZL да заплати съдебните разноски.
____________
1     ОВ C 445, 10.12.2018 г.